Den ungarske konge [[Matthias Corvinus]], der var blevet behandlet ubilligt af Frederik 3., fordrev ham fra hans arvelande, som Matthias derpå holdt besat til sin død i 1490. For at tvinge det schweiziske edsforbund til underkastelse kaldte kejseren Frankrig til hjælp, men opnåede kun, at de franske lejetropper efter at være blevne slagne af schweizerne ved [[Skt. Jakob an der Birs]] i 1444 hjemsøgte [[Elsass]] med frygtelige ødelæggelser, og af hensyn til sine familieinteresser havde han intet imod at fjerne de vestlige grænseprovinser fra riget ved at understøtte [[Karl den Dristige]]s planer om at samle dem til eet rige og love ham kongekronen,<ref name="Salm 76"/> en forpligtelse, han dog, da det kom til stykket, unddrog sig ved flugt. Imidlertid blev det Frederik 3., der i sin iver for at udvide sin families besiddelser lagde grunden til [[Huset Habsburg]]s stormagtsstilling ved at bringe et ægteskab i stand mellem sin søn Maximilian og Karl den Dristiges datter og arving, Maria af Burgund, lige som han 1491 skaffede sin slægt udsigt til at vinde Böhmens krone.<ref name="Salm 77">{{Cite web |url=https://runeberg.org/salmonsen/2/24/0087.html |title=Salmonsen, s. 77 |access-date= 3. juni 2016 |archive-date=25. februar 2017 |archive-url=https://web.archive.org/web/20170225135623/http://runeberg.org/salmonsen/2/24/0087.html |url-status=ok }}</ref>
Filosofi Samfund Historie Kultur Tidligere_riger,_stater,_protektorater,_kolonier_og_lande Foreninger Organisationer Civilisationer